Den Nord-Cimbriske Tilskuer, 1829-03-03
Rusland, Tyrkiet og Grækerland. J Følge de seneste Efterretninger fra Egnen ved Turno af 27de Januar, havde de russiske Tropper, som den 24de f. M. erobrede Forstæderne ved Turno, igjen draget sig tilbage, og concentrerede sig i Egnen ved Semnitza; dette skal være en Følge af, at Tyrkerne have gjort hæftige Udfald fra Turno-Citadellet. Brohovedet ved Kal holde derimod Russerne vedvarende besat, og bliver af dem anseet, som et vigtigt Punct. PrivatBreve fra den wallachiske Grændse af 1ste Febr. berette, at Tschapan Oglu har fra Nicopolis af foretaget en Diversion langs Donauen. Efter de seneste Efterretninger fra Varna af 14de Jan. vare alle Levnedsmidler der meget billige i Prisen; alle Boutikker med Manufactur og Jsenkram vare aabnede, og mange Magaziner vare fulde af Vahre fra Constantinopel og Bessarabien. J Henseende til Politiken, da har pariser Journal du Commerce under 1ste Februar Følgende fra St. Petersborg: "Efter lang Uvished, synes Keiseren nu at have fast besluttet Krigen. Hans Familie, Senatet, Geistligheden ønsker Krig; den Sidste drager en stor Deel af Folket med sig, og udbreder overalt den krigeriske Aand, som besjæler den. Lord Heytesbury taber hver Dag i Tiltroe, og Mistroen mod ham, yttrer sig daglig stærkere; hver Uge modtager han 12 Courerer. Man har ham i Almindelighed mistænkt for, at han vil søge at forhindre enhver Afslutning, og at Engeland vil bringe Rusland til at underhandle i selve London, for at Engelland kan blive Voldgiftsmand. Lord Heytesbury anvender ethvert Middel for at svække den ædle russiske Monarks Beslutning: at fuldende sit skjønne Værk med Grækerland, og truer med de fremmede Magter - hvilken Trussel vel Keiseren imidlertid ikke bryder, sig synderlig om. De første Efterretninger fra Grev Matusczewie i London, vil uden Tvivl opklare det Hele. Hans Sendelses egentlige Øiemeed er ubekjendt. Keiseren selv har valgt og instrueret ham, saa at selv Ministeren for de udenlandske Anliggender ikke gandske skal kjende hans Jnstruxioner. Keiseren gjør meget af denne unge Diplomats Caracteer og Talenter, har skjænket ham sin hele Tiltroe, og synes at vente sig meget af hans Mission. Under disse Omstændigheder kan man kun nære Formodninger; men den almindelige Formening er: at Greven er afsendt for at forstyrre hvad det engelske Cabinet har indledt. De sidste Beretninger fra Constantinopel sige, at Tyrkerne i ethvert Tilfælde synes at ville vedblive det engang antagne Krigsystem, og uden at bekymre sig om Fyrstendømmenes Besætning af Russerne, at indskrænke sig til det Defensive ved Russernes Overgang over Donau, og til Forsvaret, af deres Fæstninger og Positioner; hvis fjendtlige Colonner derimod skulle overskride Balkan; da at proclamere Folke-Opstanden i sin hele Udstrækning og paa Adrianopels Sletter at afgjøre Rigets Skjæbne ved et Hovedslag. Musselmændenes Enthusiasme skal endnu være den samme. - Fra Ægina skrives: at Handelen begynder igjen at leve op igjen, og Stæderne igjen at fremstaae af deres Ruiner; men med Smerte seer man der de Franskes Jndskibning, og frygter for et fornyet Angreb af Porten: "Nu da Expeditionen er vandt til Climatet og den er bekostet, bede vi det ædelmodige Frankerig om, at fuldende sit menneske kjerlige Værk og laane os 3 a 4000 franske Tropper, der kunne tjene os som Mønster. Oberst Fabrier har allerede organiseret 2 Batailloner paa europæisk Fod, og et Par Compagnier Artillerie, som han exercerer med ubegribelig Jver. Ved disse Compagnier har han for størstedelen anstiller Jtalienere, Tydskere og Franskmænd, som Officerer. Den engelske Eskadre i Navarino bliver betydelig forstærket.